കുവൈത്തില് കോവിഡ് പ്രതിരോധ കുത്തിവെപ്പ് പുരോഗമിക്കുന്നു കുവൈത്ത് കുവൈത്തില് കോവിഡ് പ്രതിരോധ കുത്തിവെപ്പ് പുരോഗമിക്കുന്നു.രണ്ടു ഡോസ് വാക്സിന് സ്വീകരിച്ചവരുടെ മേഖല തിരിച്ചുള്ള കണക്ക് അധികൃതര് പുറത്തുവിട്ടപ്പോള് 83 ശതമാനം പൂര്ത്തിയാക്കിയ കാപിറ്റല് ആരോഗ്യമേഖലയാണ് മുന്നില്. ഫര്വാനിയ ഹെല്ത്ത് ഡിസ്ട്രിക്ട് 77 ശതമാനം, ഹവല്ലി ഹെല്ത്ത് ഡിസ്ട്രിക്ട് 76 ശതമാനം, അഹ്മദി ഹെല്ത്ത് ഡിസ്ട്രിക്ട് 70 ശതമാനം, ജഹ്റ 56 ശതമാനം എന്നിങ്ങനെയാണ് മറ്റു മേഖലകളിലെ പുരോഗതി. ഇനിയും രജിസ്റ്റര് ചെയ്യാത്തവരും രജിസ്റ്റര് ചെയ്തിട്ടും കുത്തിവെപ്പ് എടുക്കാത്തവരും എത്രയും വേഗം മുന്നോട്ടുവരണമെന്ന് ആരോഗ്യ മന്ത്രാലയ വക്താവ് ഡോ. അബ്ദുല്ല അല് സനദ് ആവശ്യപ്പെട്ടു. പ്രതിരോധ കുത്തിവെപ്പിന് രജിസ്റ്റര് ചെയ്തിട്ടും ദീര്ഘനാളായി അപ്പോയിന്റ്മെന്റ് ലഭിക്കാത്തത് രജിസ്ട്രേഷനിലെ പിഴവ് മൂലം ആകാനിടയുണ്ടെന്നും ഇവര് മന്ത്രാലയത്തിന്റെ പോര്ട്ടലില് പ്രവേശിച്ച് രജിസ്ട്രേഷന് നടപടികള് പരിശോധിക്കുകയോ ആവശ്യമെങ്കില് രജിസ്ട്രേഷന് പുതുക്കുകയോ വേണമെന്നും അധികൃതര് വ്യക്തമാക്കി.The post കുവൈത്തില് കോവിഡ് പ്രതിരോധ കുത്തിവെപ്പ് പുരോഗമിക്കുന്നു first appeared on MalayalamExpressOnline.